NORMATIVA PRÀCTIQUES ACADÈMIQUES EXTERNESUNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/2359)
  + [Valencià](/va/acuerdo/2359)






Selector de idioma

Leer

* [Español](/es/acuerdo/2359)
* [Valencià](/va/acuerdo/2359)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





NORMATIVA PRÀCTIQUES ACADÈMIQUES EXTERNESUNIVERSITAT D'ALACANT[Butlletí Oficial Universitat d'Alacant](/ca/Publicacion)
=======================================================================================================================

Secretaria General

Butlletí Oficial Universitat d'Alacant





NORMATIVA PRÀCTIQUES ACADÈMIQUES EXTERNESUNIVERSITAT D'ALACANT

Data d'aprovació
:   26/03/2013

Data de publicació
:   27/03/2013

Òrgan competent
:   Consell de Govern

Secció
:   DISPOSICIONS GENERALS

* [Anàlisi](#analisis)

* [Ver acuerdo en formato **PDF**](/pdf.asp?pdf=2359.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/2359)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/2359)
  + [Compartir acuerdo en 

    X](https://twitter.com/intent/tweet?via=UA_Universidad&text=NORMATIVA PRÀCTIQUES ACADÈMIQUES EXTERNESUNIVERSITAT D'ALACANT&url=https://www.boua.ua.es/va/acuerdo/2359)

**Títol:** NORMATIVA PRÀCTIQUES ACADÈMIQUES EXTERNESUNIVERSITAT D'ALACANT

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dimarts, 26 de març de 2013

NORMATIVA PRÀCTIQUES ACADÈMIQUES EXTERNES

UNIVERSITAT D’ALACANT

PREÀMBUL

Aquesta normativa pretén donar resposta a la transformació requerida pel procés de construcció de l’EEES, que ha posat especial èmfasi en la realització de pràctiques externes per l’alumnat universitari. A aquest respecte fa referència la Llei Orgànica 4/2007 de 12 d’abril, per la qual es modifica la Llei Orgànica 6/2001, de 21 de desembre, d’Universitats, i que ha sigut desenvolupada pel Reial Decret 1393/2007, de 29 d’octubre, i pel Reial decret 861/2010, de 2 de juliol, que el modifica.

Així mateix, l’Estatut de l’Estudiant Universitari, aprovat pel Reial Decret 1791/2010, de 30 de desembre, reconeix en l’article 8 el dret dels estudiants de grau a «disposar de la possibilitat de realitzar pràctiques, curriculars o extracurriculars, que es podran fer en entitats externes i als centres, estructures o serveis de la Universitat, segons la modalitat prevista, i garantir que servisquen per a la finalitat formativa d’aquestes», i a «comptar amb la tutela efectiva, acadèmica i professional»; igualment reconeix aquests drets a l’alumnat de màster en l’article 9.

La publicació del Reial Decret 1707/2011, de 18 de novembre, pel qual es regulen les pràctiques acadèmiques externes de l’alumnat universitari, que deroga les normes anteriors sobre aquest tema, completa el marc normatiu en el qual les universitats han d’organitzar les pràctiques esmentades. El Reial Decret 1707/2011 en l’article 2 indica que «les pràctiques acadèmiques externes constitueixen una activitat de naturalesa formativa desenvolupada pels estudiants universitaris i supervisada per les Universitats, l’objectiu de les quals és permetre a aquests aplicar i complementar els coneixements adquirits durant la formació acadèmica, afavorir l’adquisició de competències que els preparen per a l’exercici d’activitats professionals, faciliten l’ocupabilitat i fomenten la seua capacitat emprenedora.

Es podran dur a terme a la mateixa Universitat o en entitats col·laboradores tals com empreses, institucions i entitats públiques i privades en l’àmbit nacional o internacional».

A la Universitat d’Alacant s’ha generalitzat la inclusió de pràctiques externes en les titulacions de grau, màster i títols propis. Els canvis normatius, units a l’increment de pràctiques externes i a la indubtable importància d’aquestes de cara a facilitar la preparació de l’alumnat per a l’exercici professional, fan necessària l’elaboració d’una normativa pròpia, adaptada al marc legal existent en la matèria, que garantisca la qualitat de les pràctiques acadèmiques externes que realitzen els estudiants, de manera que es complisca així el principal objectiu en aquesta matèria, que no és altre que aconseguir la seua formació integral i d’excel·lència, en un entorn que els ha de proporcionar un coneixement més profund sobre les competències que necessitaran en el futur.

ÍNDEX

TÍTOL I. DISPOSICIONS GENERALS. 5

Capítol I. Concepte, àmbit d’aplicació, definicions i règim jurídic. 5

Art. 1. Concepte, objecte i definicions. 5

Art. 2. Àmbit d’aplicació. 6

Art. 3. Règim jurídic. 7

Capítol II. Procediment del conveni, proposta i acord. 8

Art. 4. Conveni de cooperació educativa. 8

Art. 5. Proposta de pràctiques. 8

Art. 6. Acord de pràctiques. 9

TÍTOL II. ORGANITZACIÓ DE LES PRÀCTIQUES. 10

Capítol I. Òrgans i unitats administratives que intervenen en l’organització de les pràctiques. 10

Art. 7. Òrgans de gestió acadèmica i administrativa. 10

Capítol II. Tutors i tutores de pràctiques. 11

Art. 8. Tutoria i requisits per a exercir-la. 11

Capítol III. Directrius per a l’organització i gestió de les pràctiques. 12

Art. 9. Destinataris i destinatàries de les pràctiques. 12

Art. 10. Oferta, difusió i adjudicació de les pràctiques. 13

Art. 11. Lloc de realització. 15

Art. 12. Durada i horari 15

Art. 13. Borsa o ajuda econòmica. 16

Art. 14. Incidències. 16

Art. 15. Assegurances. 17

Capítol IV. Seguiment de les pràctiques. 18

Art. 16. Memòria i avaluació per part de l’alumne o de l’alumna. 18

Art. 17. Avaluació per part de l’entitat col·laboradora. 19

Art. 18. Avaluació per part del tutor acadèmic o de la tutora acadèmica. 19

Art. 19. Reconeixement acadèmic i acreditació. 20

Art. 20. Garantia de qualitat de les pràctiques externes. 20

Capítol V. Drets i obligacions. 21

Art. 21. Drets de l’alumnat en pràctiques. 21

Art. 22. Deures de l’alumnat en pràctiques. 22

Art. 23. Drets dels tutors i les tutores de les entitats col·laboradores. 23

Art. 24. Deures de les entitats col·laboradores i dels tutors i les tutores d’aquestes. 23

Art. 26. Drets dels tutors acadèmics i les tutores acadèmiques de la Universitat d’Alacant. 24

Art. 27. Deures dels tutors acadèmics i les tutores acadèmiques de la Universitat d’Alacant. 25

TÍTOL III. DISPOSICIONS FINALS. 25

Disposició addicional primera. 25

Disposició addicional segona. 26

Disposició derogatòria. 26

Disposició final 26

TÍTOL I. DISPOSICIONS GENERALS

Capítol I. Concepte, àmbit d’aplicació, definicions i règim jurídic

Art. 1. Concepte, objecte i definicions

1.1. Concepte

Les pràctiques acadèmiques externes constitueixen una activitat de naturalesa formativa realitzada per l’alumnat universitari i supervisada per la Universitat.

Podran desenvolupar-se en entitats col·laboradores com empreses, institucions i entitats públiques i privades de l’àmbit nacional o internacional, a l’empara d’un conveni de cooperació educativa, o als centres, estructures o serveis de la mateixa Universitat.

Les pràctiques sempre es realitzaran sota la supervisió de la Universitat i de l’entitat col·laboradora d’acolliment.

1.2. Objecte

L’objecte de les pràctiques externes és permetre a l’alumnat aplicar i complementar els coneixements adquirits en la formació acadèmica, tot afavorint l’adquisició de competències que el preparen per a l’exercici d’activitats professionals, faciliten l’ocupabilitat i fomenten la capacitat emprenedora.

Donat el caràcter formatiu de les pràctiques acadèmiques externes, de la realització d’aquestes no es derivaran obligacions pròpies d’una relació laboral amb l’entitat col·laboradora, ni el seu contingut podrà donar lloc a la substitució de la prestació laboral pròpia de llocs de treball.

Així mateix, i en el cas que al final dels estudis l’estudiant s’incorporarà a la plantilla de l’entitat col·laboradora, el temps de les pràctiques no es computarà a l’efecte d’antiguitat ni eximirà del període de prova, llevat que en l’oportú conveni col·lectiu aplicable estiguera expressament estipulada alguna cosa diferent.

1.3. Definicions:

1.3.1. Modalitats de pràctiques externes: les pràctiques externes podran ser curriculars i extracurriculars:

a) Les pràctiques curriculars són activitats acadèmiques que formen part del pla d’estudis corresponent.

b) Les pràctiques extracurriculars són les que l’alumnat podrà realitzar amb caràcter voluntari, durant el seu període de formació, i que no formen part del corresponent pla d’estudis.

1.3.2. S’entén per empresa qualsevol entitat que exercisca una activitat econòmica en el sector públic o privat, independentment de la grandària, règim jurídic o del sector econòmic en el qual opere, inclosa l’economia social.

Art. 2. Àmbit d’aplicació

Aquesta normativa s’aplica a totes les pràctiques externes d’estudiants de la Universitat d’Alacant reconegudes en aquesta normativa i previstes en l’article primer, incloses les pràctiques externes que es puguen portar a terme en el marc de programes de pràctiques promoguts o convocats per altres entitats i en els quals participe la Universitat d’Alacant.

S’aplica, per tant a:

-        les pràctiques curriculars en empreses i institucions d’àmbit nacional o internacional, establides en els plans d’estudis de les titulacions oficials i dels títols propis, independentment de la denominació que reben en aquests.

-       les pràctiques extracurriculars, tramitades a través dels centres, per la Unitat de Pràctiques del Servei d’Alumnat de la Universitat d’Alacant o per les entitats gestores vinculades a la Universitat d’Alacant (tal com el Gabinet d’Iniciatives per a l’Ocupació de la Fundació General de la Universitat d’Alacant, d’ara endavant GIPO).

-       les pràctiques externes, tant curriculars com extracurriculars, que puguen desenvolupar-se a l’empara de programes de mobilitat internacional.

Art. 3. Règim jurídic

Amb caràcter general, les pràctiques externes es regiran per:

-       El Reial Decret 1707/2011, de 18 de novembre, pel qual es regulen les pràctiques acadèmiques externes de l’alumnat universitari.

-       Aquesta normativa.

A més de les següents normatives, depenent del centre de procedència de l’estudiant i de la unitat gestora d’aquestes:

-       La normativa específica dels programes de mobilitat internacional per a realitzar pràctiques en empreses subscrits per la Universitat d’Alacant.

-       La normativa específica d’altres programes de pràctiques que es puguen gestionar a la Universitat d’Alacant.

-       La normativa de les entitats gestores vinculades a la Universitat d’Alacant, en el cas de les pràctiques extracurriculars que s’hi puguen gestionar o tramitar.

-       Els reglaments dels centres de la Universitat d’Alacant, que hauran d’arreplegar els criteris d’acceptació de les propostes de pràctiques de les entitats col·laboradores, els criteris de sol·licitud de les propostes per part de l’alumnat i de l’adjudicació de les pràctiques, així com qualsevol altra consideració que hagen de conèixer les entitats col·laboradores i l’alumnat relativa a la gestió de les pràctiques i a la realització d’aquestes.

-       Les pràctiques externes relacionades amb ensenyaments que donen accés a l’exercici d’una professió regulada per normatives específiques també hauran d’atenir-se, quant a l’organització de les pràctiques, a tot allò que es preveu en les directives europees i en la normativa específica que puga establir la Generalitat Valenciana o el Govern.

Capítol II. Procediment del conveni, proposta i acord

Art. 4. Conveni de cooperació educativa

Per a fer pràctiques externes, la Universitat d’Alacant subscriurà convenis de cooperació educativa amb les empreses, entitats i institucions que s’oferisquen com a entitats col·laboradores per a acollir estudiants en pràctiques. Els convenis establiran el marc regulador de les relacions entre l’alumnat, l’entitat col·laboradora i la Universitat i, si s’escau, l’entitat gestora de pràctiques extracurriculars, i s’ajustaran al que disposa el RD 1707/2011.

El model normalitzat de conveni de cooperació educativa per a pràctiques que subscriu la Universitat d’Alacant amb les empreses i institucions ha d’arreplegar les condicions establides en el RD 1707/2011, així com totes les condicions generals de les pràctiques externes. Només s’hi podran afegir o modificar els continguts del model normalitzat amb la prèvia sol·licitud motivada per part de l’entitat col·laboradora i per acord de les dues parts. Aquest model normalitzat el facilitarà i el tramitarà la Unitat de Pràctiques del Servei d’Alumnat de la Universitat d’Alacant ([Annex 1](http://web.ua.es/va/vr-estudiants/documentos/annex-1-practiques-externes.doc)).

L’existència d’un conveni marc o d’un conveni específic de qualsevol altra índole, subscrit amb una entitat que vulga col·laborar en les pràctiques, no eximeix de la necessitat de signar un conveni específic per a les pràctiques externes. Així mateix, els convenis de cooperació educativa es regiran pel que estableix el protocol de la Universitat d’Alacant en matèria de convenis. Aquests convenis de pràctiques s’aprovaran en Consell de Govern de la Universitat d’Alacant i el rector o la rectora o el Vicerectorat d’Estudiants, per delegació d’aquell, assumirà les competències quant a la subscripció de convenis de cooperació, representació de la Universitat d’Alacant davant les entitats col·laboradores, i coordinació de l’organització i gestió dels programes de pràctiques.

Els convenis de cooperació educativa regularan les pràctiques externes amb caràcter general, sense especificar-ne la titulació.

Art. 5. Proposta de pràctiques

El representant legal de les entitats col·laboradores o el responsable dels centres, estructures o serveis, en el cas de pràctiques a la Universitat, haurà de presentar als centres corresponents o al Vicerectorat d’Estudiants una sol·licitud per a acollir estudiants en pràctiques. Aquesta sol·licitud haurà de contenir la proposta i arreplegar les condicions de la realització de les pràctiques, i s’ajustaran al que disposa el RD 1707. Atenent a aquesta proposta i a les necessitats i criteris establits en el reglament dels centres, el centre gestor corresponent determinarà les places per a les diferents titulacions, en cada curs acadèmic.

La Unitat de Pràctiques del Servei d’Alumnat de la Universitat d’Alacant facilitarà i tramitarà un model normalitzat de proposta de pràctiques ([Annex 2](http://web.ua.es/va/vr-estudiants/documentos/annex-2-practiques.doc)).

En el cas de les pràctiques a la mateixa Universitat, serà el Vicerectorat d’Estudiants qui acceptarà o no la proposta i la remetrà al centre destinatari corresponent perquè duga a terme la gestió d’aquesta.

Les entitats col·laboradores i els centres, estructures o serveis que les proposen, hauran de presentar les seues ofertes en cada curs acadèmic, malgrat que no hi haja canvis pel que fa al curs anterior, i amb la suficient antelació perquè els centres puguen preparar l’oferta i publicar-la.

Art. 6. Acord de pràctiques

Una vegada subscrit el conveni de cooperació educativa per a pràctiques i la proposta d’aquestes, se subscriurà un document amb les condicions particulars per a cada estudiant que vaja a fer-les. Aquest document o acord es considera annex al conveni de pràctiques ([Annex 3](http://web.ua.es/va/vr-estudiants/documentos/annex-3-normativa-practiques.doc)).

Aquest acord el subscriurà en cada pràctica el representant legal de l’entitat col·laboradora o el responsable del centre, estructura o servei, en el cas de les pràctiques a la mateixa Universitat; pel centre, a través de la tutora acadèmica o el tutor acadèmic de la Universitat d’Alacant, i per l’estudiant. Sense aquest acord degudament signat no podran començar les pràctiques.

En cap cas es podran iniciar les pràctiques sense que el conveni de cooperació educativa estiga degudament signat per les dues parts, la proposta de pràctiques acceptada i sense que l’acord per a cada estudiant s’haja signat per les tres parts implicades i s’haja rebut al centre encarregat de la gestió d’aquestes.

TÍTOL II. ORGANITZACIÓ DE LES PRÀCTIQUES

Capítol I. Òrgans i unitats administratives que intervenen en l’organització de les pràctiques

Art. 7. Òrgans de gestió acadèmica i administrativa

Els centres, en coordinació amb els departaments implicats, gestionaran les pràctiques curriculars corresponents als seus plans d’estudi i podran gestionar les pràctiques extracurriculars dels seus i les seues estudiants. En concret, els centres s’encarregaran de tots els processos de gestió acadèmica i administrativa de les pràctiques. Entenent per gestió els següents processos: establir continguts formatius de les pràctiques, acceptar o rebutjar les pràctiques proposades per les empreses col·laboradores, assegurar la qualitat de les pràctiques, nomenar les persones responsables de la tutoria acadèmica, adjudicar les pràctiques a l’alumnat, mantenir els expedients acadèmics i qualsevol altra activitat necessària per al bon funcionament de les pràctiques. Per a això, els centres nomenaran una persona del seu equip directiu encarregada de coordinar els programes de pràctiques externes. Així mateix, podran establir els terminis que consideren oportuns per a adjudicar les ofertes disponibles cada curs acadèmic per a l’alumnat que s’hi haja matriculat en l’assignatura de pràctiques externes.

En el cas de les pràctiques extracurriculars no gestionades pels centres, les entitats gestores vinculades a la Universitat d’Alacant podran assumir la gestió de pràctiques extracurriculars, en els mateixos termes que els centres, sempre que hi haja un conveni amb la Universitat d’Alacant que així ho establisca. Aquestes entitats també podran col·laborar en l’organització de pràctiques vinculades a plans d’estudis oficials o propis, mitjançant un acord específic per a aquesta finalitat, entenent per organització de pràctiques els processos de prospecció d’entitats col·laboradores i assessorament als centres i empreses. Aquest acord ha d’estar signat per l’entitat gestora i pel centre responsable, amb el coneixement previ del Vicerectorat d’Estudiants.

La Unitat de Pràctiques del Servei d’Alumnat podrà gestionar, en els mateixos termes que els centres, pràctiques extracurriculars, pràctiques vinculades a programes de mobilitat internacional i altres programes de pràctiques no vinculats directament als centres ni a un altre òrgan gestor.

Així mateix, els centres i altres òrgans responsables cal que traslladen les dades de les pràctiques a l’aplicació de gestió acadèmica de la Universitat d’Alacant, que permet fer el seguiment dels processos següents:

-          Consulta d’empreses i institucions col·laboradores i de les dades de contacte.

-          Alta de noves empreses i les seues delegacions per a iniciar la tramitació de conveni.

-          Gestió d’ofertes de les entitats col·laboradores.

-          Alta d’estudiants i les sol·licituds d’aquests.

-          Publicació de l’adjudicació de les pràctiques.

-          Assignació de tutors acadèmics i tutores acadèmiques.

-          Altes i emissió d’annexos o acords de pràctiques per a cada estudiant.

-          Informes d’avaluació per part de les entitats col·laboradores.

-          Certificacions per a tutors i tutores de les entitats col·laboradores i per a l’alumnat.

La Unitat de Pràctiques del Servei d’Alumnat s’encarregarà de la coordinació de procediments, del suport als usuaris i les usuàries del centre i de la comunicació de les incidències a l’empresa externa responsable de l’aplicació i del manteniment d’aquesta perquè es resolga. El Servei d’Informàtica donarà suport a la gestió a través de l’aplicació de desenvolupaments propis de l’aplicació de gestió acadèmica i de les funcionalitats en el Campus Virtual.

Capítol II. Tutors i tutores de pràctiques

Art. 8. Tutoria i requisits per a exercir-la

Per a realitzar les pràctiques externes, tant curriculars com extracurriculars, l’alumnat comptarà amb un tutor o una tutora a l’entitat col·laboradora i un tutor acadèmic o una tutora acadèmica a la Universitat.

El tutor o tutora que establisca l’entitat col·laboradora haurà de ser una persona que hi estiga vinculada, amb experiència professional i amb els coneixements necessaris per a fer una tutela efectiva i curricularment idònia. Si les pràctiques es duen a terme a la mateixa Universitat, el tutor o la tutora de la unitat organitzativa on es vagen a desenvolupar les pràctiques haurà de formar part de la plantilla d’aquesta unitat. En qualsevol cas, no podrà coincidir amb qui exerceix la tutoria acadèmica de la Universitat.

La designació de tutor acadèmic o tutora acadèmica de la Universitat es farà d’acord amb els procediments que establisquen els centres en la normativa de pràctiques i tenint en compte els criteris següents:

a) Per a les pràctiques curriculars la tutoria acadèmica haurà de recaure en professorat de la Universitat, amb preferència de la mateixa facultat, escola o centre universitari en el qual realitze estudis l’estudiant i, en tot cas, afí a l’ensenyament a què es vincula la pràctica, en els termes previstos en el pla d’estudis.

b) En el cas de les pràctiques extracurriculars, la tutoria acadèmica la realitzarà professorat de la Universitat amb docència en la mateixa branca de coneixement de l’ensenyament cursat.

c) En el cas de pràctiques que es porten a terme a la mateixa Universitat, la tutoria acadèmica no podrà recaure sobre algú que pertanga a la mateixa unitat organitzativa en la qual es realitzen les pràctiques.

La Universitat facilitarà als tutors i tutores d’estudiants amb discapacitat la informació i la formació necessàries per acomplir aquesta funció.

Capítol III. Directrius per a l’organització i gestió de les pràctiques

Art. 9. Destinataris i destinatàries de les pràctiques

Com a requisit general, podrà fer pràctiques externes l’alumnat matriculat en títols oficials o propis de la Universitat d’Alacant.

Per a les pràctiques curriculars, l’alumnat haurà d’estar matriculat en l’assignatura de pràctiques externes del seu pla d’estudis, amb les limitacions que establisca aquest pla d’estudis del centre corresponent.

Per a les pràctiques extracurriculars, serà preceptiu que l’estudiant haja superat almenys la meitat dels crèdits corresponents al seu pla d’estudis i estiga matriculat en un pla d’estudis vinculat al projecte formatiu de les pràctiques i en el curs acadèmic en el qual es porten a terme les pràctiques. A més, hauran de matricular-se de les pràctiques extracurriculars.

També podran desenvolupar pràctiques externes, curriculars o extracurriculars, els estudiants d’altres Universitats espanyoles o estrangeres que, en virtut de programes de mobilitat acadèmica o de convenis establits entre aquestes, cursen estudis a la Universitat d’Alacant. Cada centre tindrà en compte en l’adjudicació que l’estudiant tinga el coneixement suficient de l’idioma per a la realització adequada de les pràctiques.

L’alumnat no podrà mantenir relació contractual amb l’entitat col·laboradora o la mateixa Universitat en la qual desenvoluparà les pràctiques, llevat de l’autorització per part del Vicerectorat d’Estudiants, amb informe previ del centre corresponent.

Art. 10. Oferta, difusió i adjudicació de les pràctiques

Els centres configuraran l’oferta de pràctiques curriculars amb caràcter previ a l’inici del curs acadèmic, de manera que l’alumnat que es matricule de l’assignatura de pràctiques externes conega l’oferta disponible amb antelació. Les ofertes hauran de contenir en la mesura del possible les dades següents:

-          Nom o raó social de l’entitat col·laboradora.

-          Centre, localitat i adreça on es portaran a terme les pràctiques.

-          Dates de començament i de finalització de les pràctiques, així com durada en hores.

-          Nombre d’hores diàries de dedicació o jornada i horari assignat.

-          Projecte formatiu, activitats i competències a desenvolupar.

-          Quantia, si escau, de la borsa d’ajuda econòmica per part de l’entitat col·laboradora.

Els centres establiran el procediment de sol·licitud i d’adjudicació de les pràctiques externes i li donaran difusió, i garantiran els principis de transparència, publicitat, accessibilitat universal i igualtat d’oportunitats.

Els centres podran establir un límit màxim d’alumnat matriculat per a les assignatures de pràctiques externes optatives, revisable segons la disponibilitat d’ofertes per a cada curs acadèmic. En tal cas, l’alumnat d’últim curs tindrà preferència davant dels cursos previs.

Els centres donaran prioritat a l’alumnat que sol·licita pràctiques curriculars davant dels qui sol·liciten pràctiques extracurriculars. Així mateix, donaran prioritat en la tria i l’adjudicació de les pràctiques a l’alumnat amb discapacitat, amb la finalitat que hi puguen optar a empreses en les quals estiguen assegurades totes les mesures d’accessibilitat universal, incloses les referents al transport per al trasllat i l’accés a aquestes.

Les ofertes de pràctiques externes que es facen en dependències de la Universitat d’Alacant sempre han de ser proposades pel responsable de la unitat en la qual es pretenen desenvolupar. En la proposta s’ha d’incloure tota la informació requerida tal com s’especifica en aquest article per a les ofertes amb caràcter general.

Els centres podran establir projectes formatius i requisits específics per a les pràctiques d’una titulació que es realitzen a la mateixa Universitat.

Excepcionalment, i sempre que el centre implicat ho permeta en el reglament, l’alumnat podrà proposar portar a terme les pràctiques en una determinada entitat amb la qual no hi haja conveni de cooperació previ i sol·licitar que no entre en la convocatòria pública. En aquest cas, l’entitat estarà obligada a signar el conveni de cooperació amb la Universitat d’Alacant tot seguint el procediment establit i a presentar oferta amb caràcter públic durant, almenys, els dos cursos següents, sempre que les circumstàncies ho permeten.

En l’organització i desenvolupament de les pràctiques es procurarà que la realització d’aquestes implique el menor esforç econòmic per a l’alumnat. El criteri de proximitat geogràfica podrà ser tingut en compte en el procediment d’adjudicació de les places.

Una vegada realitzada l’adjudicació, es formalitzarà l’acord de pràctiques per a cada estudiant i haurà de ser subscrit amb la suficient antelació al començament de les pràctiques per l’estudiant, el tutor acadèmic o tutora acadèmica i l’entitat col·laboradora, en els termes establits en l’art. 6 d’aquesta normativa.

Art. 11. Lloc de realització

Les pràctiques es podran fer en entitats ubicades en el territori espanyol i en l’estranger.

Si l’entitat col·laboradora tinguera diverses delegacions, dependències, unitats organitzatives o seus, en l’annex o acord de pràctiques per a cada estudiant haurà de figurar el lloc concret en el qual es portaran a terme.

De la mateixa manera, si les pràctiques hagueren de desenvolupar-se en diverses delegacions o seus de la mateixa entitat, s’haurà d’especificar aquesta circumstància en l’annex o acord de pràctiques de l’estudiant en qüestió.

L’alumnat no podrà realitzar més d’un període de pràctiques extracurriculars en la mateixa entitat col·laboradora.

Art. 12. Durada i horari

La durada de les pràctiques curriculars s’ajustarà a l’estipulat en el pla d’estudis vigent de la titulació.

Les pràctiques extracurriculars tindran una durada no superior al cinquanta per cent del curs acadèmic corresponent, tenint en compte que 25 hores de pràctiques equivalen a un crèdit ECTS.

Els i les estudiants podran realitzar diverses pràctiques de caràcter extracurricular, sempre que es desenvolupen en entitats col·laboradores diferents, i estiguen vinculades a programes de pràctiques diferents dins dels que estableix aquesta normativa.

En tot cas, en l’acord de pràctiques, per a cada estudiant haurà de figurar la data d’inici i de finalització del període de pràctiques, així com l’horari d’aquestes. La realització de les pràctiques haurà de ser compatible amb l’activitat acadèmica, formativa i de representació i participació de l’estudiant, després de comunicar-ho amb antelació suficient a l’entitat col·laboradora.

Els centres podran distribuir les pràctiques adjudicades al llarg del curs acadèmic, perquè puguen portar-se a terme en el primer semestre o segon semestre, d’acord amb l’especificat en el pla d’estudis de la titulació. El segon semestre podria incloure o no els mesos d'estiu, d'acord amb la normativa que desenvolupe el centre.

Per a les pràctiques extracurriculars, el període de durada podrà estendre’s a més d’un curs acadèmic, sempre que l’alumne o alumna estiga matriculat en assignatures del mateix pla d’estudis en els dos cursos, el període de durada de les pràctiques siga ininterromput i no excedisca la durada màxima que contempla aquesta normativa.

En cas de denúncia del conveni de cooperació per alguna de les dues parts implicades, les pràctiques que hagueren començat abans de la denúncia continuaran fins a la finalització d’aquestes en virtut de l’establit en l’acord de pràctiques signat.

Art. 13. Borsa o ajuda econòmica

En el cas que l’entitat col·laboradora oferisca durant les pràctiques una remuneració en concepte de borsa d’ajuda, amb caràcter general serà l’entitat col·laboradora qui abone directament l’ajuda a l’estudiant. En qualsevol cas, d’acord amb el que estableix la disposició addicional primera del RD 1707/2011, els mecanismes d’inclusió en la Seguretat Social previstos en el RD 1493/2011, de 24 d’octubre, no s’aplicaran en les pràctiques acadèmiques externes.

Art. 14. Incidències

Les pràctiques podran interrompre’s de forma temporal o definitiva per motius justificats, i les parts (estudiant, entitat col·laboradora a través del tutor o tutora i la Universitat d’Alacant), a través de la tutora acadèmica i el tutor acadèmic, hauran d’informar-se de tal circumstància quan n’hi haja constància.

S’entén com a motius justificats: l’incompliment per alguna de les parts de les condicions del conveni o de l’acord de pràctiques; els problemes tècnics o organitzatius sobrevinguts en l’entitat col·laboradora; el cessament de l’activitat de l’entitat col·laboradora; malaltia o problemes personals de l’alumnat que dificulten el desenvolupament de les pràctiques i, en general, causes sobrevingudes que impedisquen la realització correcta de les pràctiques.

En el cas de renúncia a una pràctica adjudicada amb caràcter definitiu, el centre podrà adjudicar-ne una altra a l’estudiant sempre que hi haja places disponibles.

Els centres i òrgans gestors podran establir una comissió de resolució dels conflictes que puguen sorgir en el desenvolupament de les pràctiques dels estudiants. En qualsevol cas, la direcció del Secretariat de Pràctiques d’Empresa i Suport a l’Estudiant del Vicerectorat d’Estudiants haurà de formar part de la comissió, i podrà delegar-ho en un membre del centre.

En el cas que el centre o òrgan gestor no tinga comissió de resolució de conflictes en matèria de pràctiques, qualsevol conflicte que poguera sorgir en la interpretació del conveni de cooperació educativa i dels seus annexos haurà de solucionar-se a través d’una comissió formada per la Direcció del Secretariat de Pràctiques d’Empresa i Suport a l’Estudiant, o una persona de l’equip rectoral que n’assumisca les competències respecte a les pràctiques externes, o algú en qui delegue el responsable acadèmic de les pràctiques externes del centre afectat, o bé la persona en qui delegue.

En cas d’incompliment dels deures de l’alumnat durant les pràctiques externes o de les condicions de realització de les pràctiques per part de l’estudiant, la comissió competent en la resolució de conflictes estudiarà cada cas i aplicarà el que es disposa en la normativa aplicable referent a disciplina acadèmica.

Art. 15. Assegurances

Qualsevol eventualitat d’accident que poguera produir-se en el centre de treball o en el desplaçament d’anada o de retorn s’assumirà d’acord amb l’assegurança escolar o, si escau, per a estudiants majors de 28 anys i de títols propis, amb una assegurança concertada a aquest efecte. En aquest cas, els centres o òrgans responsables de la gestió de les pràctiques hauran de cerciorar-se que l’alumnat haja contractat una assegurança d’accidents abans de l’inici de les pràctiques.

Les pràctiques curriculars que es porten a terme en territori nacional i que comporten situacions d’especial risc hauran d’estar cobertes per una pòlissa d’accidents específica, que tramitarà el Vicerectorat d’Estudiants de la Universitat d’Alacant, i l’òrgan gestor competent s’assegurarà que siga així, amb caràcter previ a l’inici de les pràctiques.

Les pràctiques externes curriculars o extracurriculars que desenvolupe l’alumnat fora de la Universitat d’Alacant, hauran de comptar amb una assegurança de responsabilitat civil tramitada per la Universitat d’Alacant a través del Vicerectorat d’Estudiants.

En el cas de pràctiques curriculars a l’estranger, la Universitat d’Alacant, a través del Vicerectorat d’Estudiants, contractarà una assegurança de viatge i de responsabilitat civil que donarà cobertura a l’alumnat, únicament durant el període necessari per a la realització de les pràctiques i, en tot cas, per un període màxim de dos mesos. Si les pràctiques han de tenir una durada superior als dos mesos, l’estudiant es farà càrrec de l’ampliació de la pòlissa amb la mateixa cobertura per a la resta del període de pràctiques, i el centre s’assegurarà que siga així, amb caràcter previ a l’inici de les pràctiques.

Per a les pràctiques extracurriculars a l’estranger, l’alumnat deurà acreditar que ha contractat la pòlissa d’assegurança que cobrisca accidents i responsabilitat civil, a l’òrgan gestor competent, amb caràcter previ a l’inici de les pràctiques.

Capítol IV. Seguiment de les pràctiques

Art. 16. Memòria i avaluació per part de l’alumne o de l’alumna

Una vegada finalitzat el període de pràctiques, l’estudiant haurà de presentar al tutor acadèmic o la tutora acadèmica una memòria sobre aquestes, en el termini de temps establit pel centre o l’òrgan gestor en cada cas. El contingut de la memòria haurà de contenir com a mínim:

-          Les dades de l’estudiant, les dades de l’entitat col·laboradora i del departament en què ha estat assignat o assignada.

-          Descripció detallada de les tasques i els treballs desenvolupats.

-          Valoració de les tasques desenvolupades i de les competències i coneixements adquirits en relació amb els estudis que es cursen.

-          Relació dels problemes plantejats i el procediment seguit per a la resolució.

-          Identificació de les aportacions de les pràctiques quant al procés d’aprenentatge.

-          Valoració de les pràctiques i suggeriments de millora.

L’estudiant elaborarà, si així ho estableix el centre o l’entitat gestora, un informe de seguiment intermedi, preferentment una vegada transcorreguda la meitat del període de durada de les pràctiques, que arreplegue la valoració del desenvolupament del projecte formatiu.

Art. 17. Avaluació per part de l’entitat col·laboradora

Una vegada finalitzat el període de pràctiques, la tutora o el tutor de l’entitat col·laboradora haurà de remetre a la tutora acadèmica o tutor acadèmic o al centre corresponent un informe sobre l’estudiant, que haurà d’arreplegar el nombre d’hores que hi ha invertit i que valorarà la consecució dels objectius formatius i de les competències genèriques i específiques, a més d’altres aspectes com la capacitat tècnica, la capacitat d’aprenentatge, l’administració de treballs, les habilitats en la comunicació escrita i parlada, el sentit de la responsabilitat, la facilitat d’adaptació, la creativitat i la iniciativa, la implicació personal, la motivació, la receptivitat a les crítiques, la puntualitat, les relacions amb l’entorn laboral, la capacitat de treball en equip i tots els que es consideren oportuns.

Art. 18. Avaluació per part del tutor acadèmic o de la tutora acadèmica

Una vegada finalitzat el període de pràctiques, el tutor acadèmic o tutora acadèmica farà l’avaluació final d’aquestes, tenint en compte l’informe de l’entitat col·laboradora, la memòria de l’estudiant, i el seguiment realitzat durant la tutela.

Art. 19. Reconeixement acadèmic i acreditació

Els crèdits obtinguts durant les pràctiques curriculars s’incorporaran a l’expedient de l’alumnat segons el pla d’estudis de la seua titulació.

El suplement europeu al títol arreplegarà les pràctiques externes realitzades, tant curriculars com extracurriculars, segons la normativa aplicable.

A més, la Universitat emetrà un document acreditatiu de les pràctiques desenvolupades que almenys contindrà les dades de l’estudiant, de l’entitat col·laboradora en què va realitzar les pràctiques, les dates de realització i la durada, les activitats realitzades, i els aspectes que la Universitat considere convenients.

Les pràctiques extracurriculars podran ser reconegudes per l’assignatura de pràctiques externes a criteri de cada centre, segons l’establit en el seu propi reglament, sempre que s’hagen desenvolupat seguint els mateixos requisits que qualsevol pràctica curricular.

Les pràctiques externes que es porten a terme a través de programes de mobilitat internacional subscrits per la Universitat d’Alacant poden tenir la consideració tant de pràctiques curriculars com de pràctiques extracurriculars, segons siguen o no reconegudes acadèmicament dins de l’assignatura de pràctiques externes del pla d’estudis corresponent.

Els centres podran reconèixer l’experiència laboral prèvia per l’assignatura de pràctiques externes, si així ho contempla el pla d’estudis corresponent i sempre que estiga assegurada la correspondència de les tasques realitzades amb el projecte formatiu de l’assignatura.

Art. 20. Garantia de qualitat de les pràctiques externes

El Sistema de Garantia de Qualitat de la Universitat i de cada centre articularà els procediments que garantisquen la qualitat de les pràctiques externes que desenvolupe l’alumnat. Els procediments esmentats inclouran mecanismes, instruments i òrgans o unitats dedicats a la recollida i anàlisi d’informació sobre el desenvolupament de les pràctiques i la revisió de la planificació.

Capítol V. Drets i obligacions

Art. 21. Drets de l’alumnat en pràctiques

L’alumnat tindrà els següents drets durant la realització de les pràctiques:

-          A la tutela, durant el període de durada de la pràctica corresponent i en les condicions establides per cada centre, per professorat de la Universitat i per personal professional que oferisca serveis en l’entitat col·laboradora.

-          A l’avaluació d’acord amb els criteris establits per la Universitat.

-          A l’obtenció d’un informe per part de l’entitat col·laboradora on ha efectuat les pràctiques, amb esment exprés de l’activitat desenvolupada, la durada i, si escau, el seu rendiment.

-          A percebre, en els casos en què així s’estipule, l’aportació econòmica de l’entitat col·laboradora, en concepte de borsa o ajuda a l’estudi.

-          A la propietat intel·lectual i industrial en els termes establits en la legislació reguladora de la matèria.

-          A rebre, per part de l’entitat col·laboradora, informació de la normativa de seguretat i prevenció de riscos laborals.

-          A complir amb la seua activitat acadèmica, formativa i de representació i participació, amb la prèvia comunicació amb antelació suficient a l’entitat col·laboradora.

-          A disposar dels recursos necessaris per a l’accés de l’alumnat amb discapacitat a la tutela, a la informació, a l’avaluació i al propi acompliment de les pràctiques en igualtat de condicions.

-          A conciliar, en el cas d’estudiants amb discapacitat, la realització de les pràctiques amb les activitats i situacions personals derivades o connectades amb la situació de discapacitat.

-          Aquells altres drets previstos en la normativa vigent o en els corresponents convenis de cooperació educativa i en les propostes de pràctiques subscrites per la Universitat i, si s’escau, l’entitat gestora de pràctiques vinculada a aquesta, amb l’entitat col·laboradora.

Art. 22. Deures de l’alumnat en pràctiques

L’alumnat haurà d’atendre al compliment dels deures següents durant la realització de les pràctiques:

-          Complir la normativa vigent relativa a les pràctiques externes.

-          Conèixer i complir el Projecte Formatiu de les pràctiques seguint les indicacions de la tutora o tutor assignat per l’entitat col·laboradora sota la supervisió de la tutora acadèmica o tutor acadèmic de la Universitat.

-          Mantenir contacte amb el tutor o la tutora de la Universitat durant el desenvolupament de la pràctica i comunicar-li qualsevol incidència que hi puga sorgir, així com fer lliurament dels documents i la memòria final que li requerisquen i en el termini que establisca el projecte formatiu i/o guia docent.

-          Incorporar-se a l’entitat col·laboradora de què es tracte en la data acordada, complir l’horari previst en el projecte educatiu i respectar les normes de funcionament, seguretat i prevenció de riscos laborals d’aquesta.

-          Desenvolupar el projecte formatiu i complir amb diligència les activitats acordades amb l’entitat col·laboradora de conformitat amb les línies establides en aquest.

-          Guardar confidencialitat en relació amb la informació interna de l’entitat col·laboradora i guardar secret professional sobre les seues activitats, durant l’estada i finalitzada aquesta.

-          Mostrar, en cada moment, una actitud respectuosa cap a la política de l’entitat col·laboradora, tot salvaguardant el bon nom de la Universitat a la qual pertany.

-          Qualsevol altre deure previst en la normativa vigent o en els corresponents convenis de cooperació educativa i en les propostes de pràctiques subscrites per la Universitat i, si escau, l’entitat gestora de pràctiques vinculada a aquesta, amb l’entitat col·laboradora.

Art. 23. Drets dels tutors i les tutores de les entitats col·laboradores

El tutor o tutora de l’entitat col·laboradora tindrà els següents drets:

-          Al reconeixement de l’activitat col·laboradora, per part de la Universitat, en els termes previstos en el conveni de cooperació educativa.

-          A ser informat sobre la normativa que regula les pràctiques externes així com del projecte formatiu i de les condicions del desenvolupament.

-          A tenir accés a la Universitat per a obtenir la informació i el suport necessaris per al compliment de les finalitats pròpies de la seua funció.

-          Altres consideracions específiques que la Universitat puga establir en aquesta normativa o els centres en els seus reglaments, especialment les activitats formatives que des de la Universitat puguen afavorir l’actualització professional o facilitar la tasca de tutela de l’alumnat en pràctiques.

Art. 24. Deures de les entitats col·laboradores i dels tutors i les tutores d’aquestes

L’entitat col·laboradora haurà d’assegurar-se, abans de rebre cap estudiant en pràctiques, d’haver rebut l’exemplar del conveni de cooperació educativa per a pràctiques amb la Universitat d’Alacant i d’haver subscrit l’acord de pràctiques o l’annex corresponent, i s’obliga, mitjançant aquest conveni i l’annex, a complir totes les condicions d’aquest.

El tutor o la tutora de l’entitat col·laboradora tindrà els deures següents:

-          Acollir l’estudiant i organitzar l’activitat a desenvolupar segons el que establisca el projecte formatiu.

-          Supervisar les activitats, orientar i controlar el desenvolupament de la pràctica amb una relació basada en el respecte mutu i el compromís amb l’aprenentatge.

-          Informar a l’estudiant de l’organització i funcionament de l’entitat i de la normativa d’interès, especialment la relativa a la seguretat i els riscos laborals.

-          Coordinar amb el tutor acadèmic o tutora acadèmica de la Universitat el desenvolupament de les activitats establides en el conveni de cooperació educativa, incloent-hi aquelles modificacions del pla formatiu que puguen ser necessàries per al desenvolupament normal de la pràctica, així com la comunicació i resolució de possibles incidències que pogueren sorgir en el desenvolupament d’aquesta i el control de permisos per a realitzar exàmens.

-          Emetre l’informe final seguint el model i el format que requerisca la Universitat.

-          Proporcionar la formació complementària que necessite l’estudiant per a realitzar les pràctiques.

-          Proporcionar a l’estudiant els mitjans materials indispensables per a portar a terme la pràctica.

-          Facilitar i estimular l’aportació de propostes d’innovació, millora i emprenedoria per part de l’alumnat.

-          Facilitar al tutor acadèmic o tutora acadèmica de la Universitat l’accés a l’entitat per al compliment de les finalitats pròpies de la seua funció.

-          Guardar confidencialitat en relació amb qualsevol informació que conega de l’estudiant com a conseqüència de l’activitat com a tutor o tutora.

-          Oferir ajuda i assistència a l’estudiant, durant la seua estada en l’entitat, per a resoldre les qüestions de caràcter professional que puga necessitar en l’acompliment de les activitats que realitza en aquesta.

Art. 26. Drets dels tutors acadèmics i les tutores acadèmiques de la Universitat d’Alacant

El tutor acadèmic i la tutora acadèmica de la Universitat tindran els drets següents:

-          Al reconeixement efectiu de l’activitat acadèmica en els termes que establisca la Universitat, d’acord amb la normativa interna aplicable.

-          A rebre informació sobre la normativa que regula les pràctiques externes així com del projecte formatiu i de les condicions sota les quals es desenvoluparà l’estada de l’alumnat a tutelar.

-          Tenir accés a l’entitat col·laboradora per al compliment de les finalitats pròpies de la seua funció.

Art. 27. Deures dels tutors acadèmics i les tutores acadèmiques de la Universitat d’Alacant

El tutor acadèmic o tutora acadèmica de la Universitat tindrà les obligacions següents:

-          Vetlar pel normal desenvolupament del Projecte Formatiu, tot garantint la compatibilitat de l’horari de realització de les pràctiques amb les obligacions acadèmiques, formatives i de representació i participació de l’alumnat.

-          Fer un seguiment efectiu de les pràctiques coordinant-se, per a això, amb el tutor o tutora de l’entitat col·laboradora i vistos, si escau, els informes de seguiment.

-          Autoritzar les modificacions que es produïsquen en el projecte formatiu.

-          Portar a terme el procés avaluador de les pràctiques de l’alumnat tutelat.

-          Guardar confidencialitat en relació amb qualsevol informació que conega com a conseqüència de la seua activitat com a tutor o tutora.

-          Informar l’òrgan responsable de les pràctiques externes a la Universitat i el centre de les possibles incidències sorgides.

-          Supervisar i, si escau, sol·licitar l’adequada disposició dels recursos de suport necessaris per a assegurar que l’alumnat amb discapacitat realitze les seues pràctiques en condicions d’igualtat d’oportunitats, no-discriminació i accessibilitat universal.

TÍTOL III. DISPOSICIONS FINALS

Disposició addicional primera

Es faculta al Vicerectorat d’Estudiants i al seu Secretariat de Pràctiques d’Empresa i Suport a l’Estudiant en l’àmbit de les seues competències a dictar les instruccions que resulten necessàries per a desenvolupar o interpretar el contingut de aquesta normativa.

Els centres adequaran els seus reglaments de pràctiques externes a aquesta normativa i establiran en aquests reglaments les disposicions que afecten a les qüestions que no estiguen regulades en aquesta normativa ni en normes de rang superior.

Disposició addicional segona

Les pràctiques adscrites a les titulacions de primer i segon cicle a extingir es regiran per la present normativa, excepte en les disposicions que no puguen aplicar-se per raons acadèmiques o de gestió. En aquests casos puntuals es regiran pels protocols de gestió anteriors a l’entrada en vigor d’aquesta normativa.

Disposició derogatòria

Queden derogades les disposicions d’igual o inferior rang que s’oposen al que es disposa en aquesta normativa.

Disposició final

Aquesta normativa entrarà en vigor a partir del curs acadèmic 2013-2014.

Anàlisi
-------

:   **Modificat per:**

    * [Detalle
       MODIFICACIÓ NORMATIVA PRÀCTIQUES EXTERNES](/va/acuerdo/3275)
      03/07/2015





[Carretera Sant Vicent del Raspeig s/n  
03975 Sant Vicent del Raspeig - Alacant  
 Tel. 66 635 8533 - Fax 17 457 8268](https://www.google.es/maps/@42.003667,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12577&trk=tyah&trkInfo=tarId%4A7137964554219%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)